Quran 4:25 – Correct Translation Of Fa-Izaa Ehsan ("فإذا أحصن" )
مثال میں جو ترمیم کی گئی ہے وہ دو مختلف مرادوں کے جملے میں ہو سکتی ہے۔ جملہ یوں ہے کہ تم اس کے پاس سوار ہو کر جاو پھر جب سوار ہو جاو۔۔۔۔ یہاں سے آگے جملہ مکمل نہیں۔ یہ مثال ایک ہی مادہ کے دو الفاظ کو ایک سیاق میں استعمال کرنے کی ہے۔ جملہ کا مفہوم یہ نہیں ہے کہ جب تک وہاں پہنچ جاو بلکہ یہ ہے جب سوار ہو جاو۔۔ اس کے بعد کوئی اور بات کرنا متکلم کے پیش نظر ہے جو اس نے کہی نہیں مثلا وہ کہ سکتا ہے کہ جب سوار ہو جاو تو سواری سے مت اترنا وغیرہ۔ مذکورہ مثال میں بتایا گیا کہ اس قسم کی ترکیب میں جو معنی پہلے لفظ کو ہوگا وہی اس کے دوسرے استعمال کا ہوگا۔ اور یہی زبان کا قاعدہ ہے۔ کوئی اعتراض بنتا ہے تو یہ کہ محصنت کا مفہوم پاک دامن رکھی گئی ہوں، نہیں بلکہ شادی شدۃ ہے۔ اس صورت میں فاذا احصن کا مفہوم بھی شادی شدہ ہوگا۔ لیکن چونکہ یہ درست نہیں ہو سکتا، اس لیے دوسرا مفہوم ہی درست ہے جو لیا گیا۔
زبان یہ قاعدہ معروف اسلوب ہے۔ یعنی یہی مفہوم ہوتا ہے جب ترکیب ایسی ہو۔ کسی زبان کے تمام اسالیب قواعد کی کسی کتاب میں بیان نہین ہوتے، اہل زبان اسے سمجھتے ہیں اور کسی موقع پر اس کا بیان کرتے ہیں۔ آپ اسی پر مبنی کوئی جملہ بنا کر دیکھ سکتے ہیں۔ منکوحہ کا مفہوم محصنات نہں لیا نہیں جا سکتا۔ کیونکہ نکاح غیر منکوحہ ہی سے ہو سکتا ہے۔ اس کے بعد ف کے ساتھ اذا آیا ہے یعنی تو جب وہ محصنہ ہوں تو لازما یہاں وہی مفہوم ہوگا جو پہلے محصنات کا ہے۔